techiaith/cofnodycynulliad_en-cy huggingface dataset:
English: So, I am obviously aware of the case you refer to, and I can't comment because obviously it's going through a process. In relation to multinationals buying land in Wales, obviously this is something that is concerning me and I met with the farming unions last week and asked them if they were able to provide evidence. They both raised it with me. And one of the unions did say to me that a lot of it is anecdotal, so I would prefer to have hard facts, and they have committed to doing that, because I think it is important that we do know what land is being bought up. However, I'm hearing all the time that large parcels of land are being bought up and trees planted. You'll be aware that we haven't achieved our tree-planting targets for a long time. So, I'm trying to balance this out, but we do need a step-change increase in woodland creation and I do think that it's our farmers who are best placed to be able to do that for us. So, I think there are two separate issues there. I think we need to know who we are selling our land to. Unfortunately, as you say, some of the funding is going to addresses not in Wales. I don't think it's as significant as you are implying. And, again, if you have the evidence, please send it to me, but I think we all agree that a lot of it is anecdotal. But just looking at the sustainable farming scheme, within that, I am very keen to be able to help our farmers who want to plant trees, who want to plant hedges and edges and to be able to support them to do so.
Welsh: Felly, rwy'n ymwybodol o'r achos y cyfeiriwch ato, ac ni allaf wneud sylw oherwydd, yn amlwg, mae'n mynd drwy broses. Mewn perthynas â chwmnïau rhyngwladol yn prynu tir yng Nghymru, mae'n amlwg fod hyn yn rhywbeth sy'n peri pryder i mi a chyfarfûm â'r undebau ffermio yr wythnos diwethaf a gofyn iddynt a oeddent yn gallu darparu tystiolaeth. Roedd y ddau undeb wedi ei ddwyn i fy sylw. A dywedodd un o'r undebau wrthyf fod llawer ohono'n anecdotaidd, felly byddai'n well gennyf gael ffeithiau cadarn, ac maent wedi ymrwymo i wneud hynny, oherwydd credaf ei bod yn bwysig inni wybod pa dir sy'n cael ei brynu. Fodd bynnag, rwy'n clywed drwy'r amser fod parseli mawr o dir yn cael eu prynu a bod coed yn cael eu plannu. Fe fyddwch yn ymwybodol nad ydym wedi cyrraedd ein targedau plannu coed ers amser maith. Felly, rwy'n ceisio sicrhau cydbwysedd, ond mae angen cynnydd sylweddol mewn gwaith creu coetir ac rwy'n credu mai ein ffermwyr sydd yn y sefyllfa orau i allu gwneud hynny i ni. Felly, credaf fod dau beth gwahanol yno. Rwy'n credu bod angen inni wybod i bwy rydym yn gwerthu ein tir. Yn anffodus, fel y dywedwch, mae rhywfaint o'r cyllid yn mynd i gyfeiriadau nad ydynt yng Nghymru. Nid wyf yn credu ei fod mor sylweddol ag yr awgrymwch. Ac unwaith eto, os oes gennych dystiolaeth, anfonwch hi ataf, ond credaf ein bod i gyd yn cytuno bod llawer ohoni'n anecdotaidd. Ond wrth edrych ar y cynllun ffermio cynaliadwy, o fewn hynny, rwy'n awyddus iawn i allu helpu ein ffermwyr sy'n awyddus i blannu coed, sy'n awyddus i blannu gwrychoedd a lleiniau ac i allu eu cynorthwyo i wneud hynny.
English: Thank you, Llywydd. As we look beyond COP26, we must now, of course, turn our words into actions to tackle the climate emergency. During the summit, there was an agriculture day and leaders within the farming sector in Wales made ambitious and very firm commitments to help Wales reach its net-zero ambitions. Of course, we understand that we need a viable agricultural industry in Wales to ensure that we don't see fewer steps being taken to safeguard the natural environment and fewer economic contributions by the sector to the Welsh economy. And we certainly don't want to see negative impacts on the climate by importing farm produce from abroad, as we've heard might be possible, particularly from Australia and New Zealand. Over the past few weeks, Hybu Cig Cymru published an update to its report, 'Perfecting the Welsh Way', which includes guidance on farming sheep and producing beef in a sustainable manner. NFU UK also published a comprehensive report on how the sector can lead the way towards net zero. And this is very different to the empty rhetoric we've heard from the Tories on climate change. Does the Minister agree, therefore, that the contribution of farmers is crucial to achieving net zero and that they are part of the solution and not of the problem?
Welsh: Diolch, Llywydd. Wrth inni edrych y tu hwnt i COP26, mae'n rhaid inni, erbyn hyn wrth gwrs, droi ein geiriau yn weithredoedd er mwyn mynd i'r afael â'r argyfwng hinsawdd. Yn ystod y gynhadledd, cafwyd diwrnod amaethyddiaeth ac fe wnaeth arweinwyr y sector ffermio yng Nghymru ymrwymiadau uchelgeisiol a chadarn iawn i helpu Cymru gyrraedd y nod o fod yn net sero. Wrth gwrs, rŷn ni'n deall bod angen diwydiant ffermio hyfyw ar Gymru i sicrhau nad ŷn ni'n gweld llai o gamau'n cael eu cymryd i ddiogelu'r amgylchedd naturiol a llai o gyfraniadau economaidd gan y sector i economi Cymru. A dŷn ni ddim, yn sicr, eisiau gweld effeithiau negyddol ar yr hinsawdd drwy fewnforio cynnyrch fferm o wledydd tramor, fel ŷn ni wedi clywed bydd yn bosibl - o Awstralia a Seland Newydd. Yn ystod yr wythnosau diwethaf, cyhoeddodd Hybu Cig Cymru ddiweddariad i'w hadroddiad, 'Perffeithio'r Ffordd Gymreig', sy'n cynnwys canllawiau ar ffermio defaid a chynhyrchu cig eidion mewn ffordd gynaliadwy. Cyhoeddodd NFU UK hefyd adroddiad cynhwysfawr ar sut y gall y sector arwain y ffordd i fod yn net sero. Ac mae hyn yn wahanol iawn i'r geiriau gwag rŷn ni wedi eu cael gan y Torïaid ar newid hinsawdd. A yw'r Gweinidog yn cytuno, felly, fod cyfraniad ffermwyr yn hollbwysig i gyrraedd net sero a'u bod nhw'n rhan o'r ateb ac nid y broblem?
English: Yes, I absolutely agree with you that they're part of the solution and certainly I think - . You mentioned NFU on a UK level, but NFU Cymru I think have been - they set out their strategy before we did. I think they have been very clear that they see themselves as part of the solution and they don't come asking questions - they come with answers. So, I think they have really led the way in relation to that. I very much welcomed Hybu Cig Cymru's new report, 'Perfecting the Welsh Way'. That again recognises the actions that will be required by Welsh livestock farmers towards achieving the sustainability targets that we've set and they provide guidance for continuous improvement. We too have concerns about the UK trade deals with New Zealand and Australia that have been agreed in principle and officials continue to make representations to the UK Government.
Welsh: Ydw, rwy'n cytuno'n llwyr â chi eu bod yn rhan o'r ateb ac yn sicr rwy'n meddwl - . Fe sonioch chi am Undeb Cenedlaethol yr Amaethwyr ar lefel y DU, ond mae NFU Cymru, yn fy marn i - fe wnaethant nodi eu strategaeth cyn i ni wneud hynny. Credaf eu bod wedi bod yn glir iawn eu bod yn gweld eu hunain fel rhan o'r ateb ac nad ydynt yn dod atom i ofyn cwestiynau - maent yn dod gydag atebion. Felly, credaf eu bod wedi arwain y ffordd go iawn mewn perthynas â hynny. Roeddwn yn falch iawn o weld adroddiad newydd Hybu Cig Cymru, 'Perffeithio'r Ffordd Gymreig'. Mae hwnnw eto'n cydnabod y camau y bydd angen i ffermwyr da byw Cymru eu cymryd tuag at gyflawni'r targedau cynaliadwyedd rydym wedi'u gosod ac maent yn darparu canllawiau ar gyfer gwelliant parhaus. Mae gennym bryderon hefyd ynglŷn â chytundebau masnach y DU â Seland Newydd ac Awstralia y cytunwyd arnynt mewn egwyddor ac mae swyddogion yn parhau i gyflwyno sylwadau i Lywodraeth y DU.
English: Thank you very much. Of course, the Conservative Government in Westminster hasn't only broken its pledges on climate change for the second year on the trot. We've seen promises broken on funding for agriculture in Wales. Now, the relative cuts to agricultural funding and rural development announced in the comprehensive spending review last month break a manifesto pledge made by the Conservatives not to cut rural funding. The expenditure review, and you'll remember 'not a penny less,' that £300 million on average would be allocated to Wales for agriculture over the next three years. Now, this means £37 million less than the budget allocated in 2019, in the year when the Conservatives in their manifesto pledged that there would be no cuts to the budget for farmers. Now this means that agriculture in Wales over the next years, over the next four years in fact, will see a reduction of £248 million, revealing the emptiness of the rhetoric of the Conservatives and the Brexiteers in their manifesto of 2019. So, how is this cut going to impact the previous commitment made by the Minister in terms of maintaining basic payment scheme funding for farmers over the next few years, and what steps will she take to ensure that these cuts don't impact or undermine family farms or the rural economy?
Welsh: Diolch yn fawr iawn. Wrth gwrs, dyw'r Llywodraeth Geidwadol yn San Steffan ddim yn unig wedi torri addewidion ynglŷn â newid hinsawdd am yr ail flwyddyn yn olynol. Rŷn ni wedi gweld addewidion wedi cael eu torri ar gyllid i amaeth yng Nghrymu. Mae toriadau cymharol i ddyraniad cyllid amaeth a datblygu gwledig a gyhoeddwyd yn yr adolygiad cynhwysfawr o wariant fis diwethaf yn torri addewid maniffesto'r Ceidwadwyr i beidio â thorri cyllid gwledig. Dangosodd yr adolygiad gwariant, a rŷch chi'n cofio am ' not a penny less ', y byddai £300 miliwn y flwyddyn ar gyfartaledd yn cael ei ddyrannu i Gymru ar gyfer amaeth dros y tair blynedd nesaf. Nawr, mae hyn yn golygu £37 miliwn yn llai na'r gyllideb a ddyrannwyd yn 2019, yn y flwyddyn lle wnaeth y Ceidwadwyr yn eu maniffesto addo na fyddai toriadau yn y gyllideb i ffermwyr yn digwydd. Mae hyn yn golygu y bydd amaethyddiaeth Cymru dros y blynyddoedd nesaf, y pedair blynedd nesaf, yn gweld gostyngiad o £248 miliwn, gan ddatgelu mewn gwirionedd y gwagedd y tu ôl i'r addewidion a wnaed gan y Torïaid, y Brexiteers, yn eu maniffesto yn 2019. Felly, sut mae'r toriad hwn yn effeithio ar ymrwymiadau blaenorol y Gweinidog o ran cynnal cyllid cynllun y taliad sylfaenol i ffermwyr dros y blynyddoedd nesaf, a pha gamau y mae hi'n mynd i'w cymryd i sicrhau na fydd y toriadau hyn yn effeithio nac yn tanseilio ffermydd teuluol na'r economi wledig?
English: You make a very important point, and certainly, the UK Government have clearly let down our farmers and our rural communities here in Wales. As you say, we will lose out on over £106 million of replacement EU funding over the spending review period. That's on top of last year's £137 million that wasn't provided for my budget from the UK Government. That netting away of that funding would not have happened if we'd still been in the European Union. As you probably are aware, and you will have heard the Minister for finance in her questions saying, this rhetoric - and it was rhetoric, wasn't it - around not a penny less is just not coming to fruition, and I know both myself and the Minister for finance have continually complained about the methodology that has been used by the UK Government. And I'm very disappointed that they didn't take a different approach this year following our representations last year. So, it does leave rural Wales with significantly less funding than if we had remained within the European Union. So, obviously now, we will all have to take this into consideration as a Cabinet ahead of our budget being announced on 20 December.
Welsh: Rydych yn gwneud pwynt pwysig iawn, ac yn sicr, mae Llywodraeth y DU wedi gwneud cam â'n ffermwyr a'n cymunedau gwledig yma yng Nghymru. Fel y dywedwch, byddwn ar ein colled o dros £106 miliwn o gyllid yn lle arian yr UE dros gyfnod yr adolygiad o wariant. Mae hynny ar ben y £137 miliwn y llynedd na chafodd ei ddarparu ar gyfer fy nghyllideb gan Lywodraeth y DU. Ni fyddai'r cyllid hwnnw wedi'i netio pe byddem yn dal i fod yn yr Undeb Ewropeaidd. Fel y gwyddoch, mae'n debyg, a byddwch wedi clywed y Gweinidog cyllid yn ei chwestiynau yn dweud nad yw'r rhethreg hon - a rhethreg oedd hi, onid e - ynghylch yr un geiniog yn llai yn dwyn ffrwyth, a gwn fy mod i a'r Gweinidog cyllid wedi cwyno'n barhaus am y fethodoleg a ddefnyddiwyd gan Lywodraeth y DU. Ac rwy'n siomedig iawn na wnaethant fabwysiadu dull gwahanol o weithredu eleni yn dilyn ein sylwadau y llynedd. Felly, mae'n golygu bod llawer llai o arian gan y Gymru wledig na phe byddem wedi aros o fewn yr Undeb Ewropeaidd. Felly, yn amlwg yn awr, bydd yn rhaid i bob un ohonom ystyried hyn fel Cabinet cyn cyhoeddi ein cyllideb ar 20 Rhagfyr.
English: Thank you. It's clear therefore that supporting Welsh farmers isn't a high priority for the Tories in Westminster. Now, in moving on and looking more particularly at future farming policy beyond the current funding, one of the concerns expressed by the sector is the capping of payments. To date, the Welsh Government has refused to commit to capping payments that would make the most of the funds provided to small family farms. Now, in addition to the issues in terms of defining what an active farmer means, then ceasing capping payments would open the door for private individuals and large organisations to take funds away from small family farms and rural communities. Now, from 2023 onwards, as you know, the European Commission is taking major steps to redistribute the financial support more fairly to farmers, and this will mean a clearer definition of an active farmer. Can the Minister alleviate the concerns of the sector today therefore by committing specifically to maintain or reduce the current cap on payments, and to follow the examples of the new cap, which is being recommended by the European Union in order to provide fair play to Welsh farmers?
Welsh: Diolch. Mae'n amlwg felly nad yw cefnogi ffermwyr Cymru yn uchel ar flaenoriaeth y Torïaid yn San Steffan. Gan symud ymlaen i edrych yn fwy arbennig ar bolisi ffermydd yn y dyfodol, y tu hwnt i'r cyllid presennol, un o'r pryderon sy'n cael eu mynegi gan y sector yw capio ar daliadau. Hyd yn hyn, mae Llywodraeth Cymru wedi gwrthod ymrwymo i gapio taliadau a fyddai'n gwneud y mwyaf o'r arian sy'n mynd i ffermydd teuluol bach. Ochr yn ochr â'r materion o ran diffinio beth yw ffermwyr gweithredol - active farmer - byddai rhoi'r gorau i gapio taliadau yn agor y drws i unigolion preifat a chyrff mawr gymryd arian oddi wrth ffermydd teuluol bach a chymunedau gwledig. Nawr, o 2023 ymlaen, fel rŷch chi'n gwybod, mae'r Comisiwn Ewropeaidd yn cymryd camau breision i ailddosbarthu'r cymorth ariannol yn decach i ffermwyr, ac mae hyn yn golygu diffiniad cliriach o beth yw ffermwr gweithredol. A all y Gweinidog leddfu pryderon y sector heddiw felly drwy ymrwymo'n benodol i gynnal neu leihau'r cap presennol ar daliadau, a dilyn esiampl y cap newydd sydd yn cael ei argymell gan yr Undeb Ewropeaidd er mwyn rhoi chwarae teg i ffermwyr Cymru?
English: Well, I'm sure, as you can appreciate, as the sustainable farming scheme is obviously in development, I can't commit here in the Chamber to that, but I do have representations being made to me regularly regarding the capping of payments, and will certainly be looking at that as part of the sustainable farming scheme.
Welsh: Wel, fel y gallwch ddeall rwy'n siŵr, gan fod y cynllun ffermio cynaliadwy wrthi'n cael ei ddatblygu, mae'n amlwg na allaf ymrwymo i hynny yma yn y Siambr, ond daw sylwadau i law yn rheolaidd ynghylch capio taliadau, a byddaf yn sicr yn edrych ar hynny fel rhan o'r cynllun ffermio cynaliadwy.
English: Thank you. I am very conscious of the effect fireworks can have on wildlife, domesticated animals and farmed animals. In the absence of a clear commitment by the UK Government to tighten regulations in England and Wales, we have asked the UK Government to consider the possibility of transferring these powers to Welsh Ministers.
Welsh: Diolch. Rwy'n ymwybodol iawn o'r effaith y gall tân gwyllt ei chael ar fywyd gwyllt, anifeiliaid dof ac anifeiliaid fferm. Yn niffyg ymrwymiad clir gan Lywodraeth y DU i dynhau rheoliadau yng Nghymru a Lloegr, rydym wedi gofyn i Lywodraeth y DU ystyried y posibilrwydd o drosglwyddo'r pwerau hyn i Weinidogion Cymru.
English: I thank the Minister for that answer. With bonfire night having come and gone this year, and new year celebrations on the horizon, we're now in the middle of the so-called fireworks season. This year, however, it's very different to most other years, with the RSPCA saying this year will see an unprecedented amount of unofficial and unplanned events, with 44 per cent of people in Wales now attending an event like this rather than a planned one. And that of course means these events are now, on the whole, taking place closer to those pet-owning homes, increasing the likelihood of extreme anxiety and distress for those animals, and even injury and death in some more extreme cases. I know, Minister, you previously noted earlier this month that we needed to make some progress on this issue, so can I ask what lessons the Welsh Government has learnt from the 5 November celebrations earlier this month, and what future plans ahead of the new year celebrations you have to protect domestic animals?
Welsh: Diolch i'r Gweinidog am yr ateb hwnnw. Gyda noson tân gwyllt wedi mynd heibio am eleni, a dathliadau'r flwyddyn newydd ar y gorwel, rydym bellach ynghanol y tymor tân gwyllt fel y'i gelwir. Eleni, fodd bynnag, mae'n wahanol iawn i'r rhan fwyaf o flynyddoedd eraill, gyda'r RSPCA yn dweud y bydd nifer ddigynsail o ddigwyddiadau answyddogol a heb eu cynllunio eleni, gyda 44 y cant o bobl yng Nghymru bellach yn mynychu digwyddiad fel hwn yn hytrach nag un wedi'i gynllunio. Ac mae hynny, wrth gwrs, yn golygu bellach fod y digwyddiadau hyn at ei gilydd yn digwydd yn nes at gartrefi sy'n berchen ar anifeiliaid anwes, gan gynyddu'r tebygolrwydd o bryder a gofid eithafol i'r anifeiliaid hynny, a hyd yn oed anaf a marwolaeth mewn rhai achosion mwy eithafol. Weinidog, gwn ichi nodi'n gynharach y mis hwn fod angen inni wneud rhywfaint o gynnydd ar y mater hwn, felly a gaf fi ofyn pa wersi y mae Llywodraeth Cymru wedi'u dysgu o ddathliadau 5 Tachwedd yn gynharach y mis hwn, a pha gynlluniau sydd gennych cyn dathliadau'r flwyddyn newydd i ddiogelu anifeiliaid domestig?
English: Well, as I say, this is a matter that sits with the UK Government, and we would certainly like to have those powers devolved, so that we are able to make some really significant steps. I'm very conscious, obviously, of the impact fireworks can have on our animals, so I was very pleased to see - I can think of one supermarket in particular that did not sell fireworks this year, which I do think improved matters. I think you're quite right in what the RSPCA were saying, that there were probably more people who celebrated bonfire night at home, and bought fireworks for private use rather than going to big events, due to the COVID pandemic. Obviously, animal welfare sits in my portfolio, but, previously, when I was the environment Minister, I had many discussions with Ministers from not just the UK Government but Scotland as well, to see what we could do to look at either banning fireworks, or looking at having silent fireworks, or no-noise fireworks. Because of course, it's a balance, isn't it, between people's enjoyment of these things and the distress it unfortunately does cause. I know that the Deputy Minister for Climate Change is looking to see what can further be done, and I think he's asked for some advice around the limitations of the current UK regulations.
Welsh: Wel, fel y dywedais, mater i Lywodraeth y DU yw hwn, ac yn sicr hoffem weld y pwerau hynny wedi'u datganoli, fel y gallwn wneud camau gwirioneddol arwyddocaol ymlaen. Yn amlwg, rwy'n ymwybodol iawn o'r effaith y gall tân gwyllt ei chael ar ein hanifeiliaid, felly roeddwn yn falch iawn o weld - gallaf feddwl am un archfarchnad yn benodol nad oedd yn gwerthu tân gwyllt eleni, a chredaf fod hynny wedi gwella pethau. Rwy'n credu eich bod yn llygad eich lle yn yr hyn roedd yr RSPCA yn ei ddweud, mae'n debyg bod mwy o bobl wedi dathlu noson tân gwyllt gartref ac wedi prynu tân gwyllt at ddefnydd preifat yn hytrach na mynd i ddigwyddiadau mawr oherwydd y pandemig COVID. Yn amlwg, mae lles anifeiliaid yn rhan o fy mhortffolio, ond yn flaenorol, pan oeddwn yn Weinidog yr amgylchedd, cefais lawer o drafodaethau gyda Gweinidogion Llywodraeth y DU, a'r Alban hefyd, i weld beth y gallem ei wneud i edrych ar naill ai wahardd tân gwyllt, neu cael tân gwyllt tawel, neu dân gwyllt di-sŵn. Oherwydd mae yna gydbwysedd i'w daro, onid oes, rhwng mwynhad pobl o'r pethau hyn a'r gofid y maent yn anffodus yn ei achosi. Gwn fod y Dirprwy Weinidog Newid Hinsawdd yn edrych i weld beth arall y gellir ei wneud, a chredaf ei fod wedi gofyn am gyngor ynglŷn â therfynau rheoliadau presennol y DU.
English: Thank you, Minister, for your answer. And while recognising the fact that, of course, this is a non-devolved issue, this is something that, like many Members of the Senedd, my postbag is always full about at this time of the year. Now, Welsh councils can put in place a suite of actions to mitigate the impact of fireworks, such as voluntary or localised measures, to increase public awareness, encouraging the use of quieter or silent fireworks, and further encouraging the advertising of official displays taking place on council-owned land. What discussions has Welsh Government had with our partners in local government about the actions that they can take?
Welsh: Diolch am eich ateb, Weinidog. Ac er fy mod yn cydnabod bod hwn yn fater sydd heb ei ddatganoli wrth gwrs, mae'n rhywbeth sydd, fel i lawer o Aelodau o'r Senedd, bob amser yn amlwg iawn yn fy mhost ar yr adeg hon o'r flwyddyn. Nawr, gall cynghorau Cymru roi cyfres o gamau ar waith i liniaru effaith tân gwyllt, megis mesurau gwirfoddol neu leol, i gynyddu ymwybyddiaeth y cyhoedd, gan annog y defnydd o dân gwyllt tawelach neu ddi-sŵn, a rhoi mwy o anogaeth i hysbysebu arddangosiadau swyddogol ar dir sy'n eiddo i'r cyngor. Pa drafodaethau y mae Llywodraeth Cymru wedi'u cael gyda'n partneriaid llywodraeth leol ynglŷn â'r camau y gallant eu cymryd?
English: Thank you. I know Welsh Government officials have circulated the campaign materials that we had from the Department for Business, Energy and Industrial Strategy in Whitehall to noise teams in Welsh local authorities, for them to use if they should so wish. And of course, many Welsh local authorities, working in partnership with the emergency services, are extremely active in this area, without need, I think, of encouragement from us. The Minister with responsibility for that, I know his officials have been working collaboratively with BEIS to see what further guidance and regulations can be done. And I know we did circulate bilingual awareness-raising publicity materials to all our Welsh local authorities, so that they could use them on websites and social media. I think it's really important that, as a Government, we continue to work with our key stakeholders, and that obviously includes local authorities, to ensure that message is absolutely communicated right across Wales.
Welsh: Diolch. Gwn fod swyddogion Llywodraeth Cymru wedi dosbarthu'r deunyddiau ymgyrchu a gawsom gan yr Adran Busnes, Ynni a Strategaeth Ddiwydiannol yn Whitehall i dimau sŵn yn awdurdodau lleol Cymru er mwyn iddynt eu defnyddio os dymunant. Ac wrth gwrs, mae llawer o awdurdodau lleol Cymru, gan weithio mewn partneriaeth â'r gwasanaethau brys, yn weithgar iawn yn y maes hwn, heb fod angen anogaeth gennym ni. Gwn fod swyddogion y Gweinidog sy'n gyfrifol am hynny wedi bod yn cydweithio â BEIS i weld pa ganllawiau a rheoliadau pellach y gellir eu llunio. A gwn ein bod wedi dosbarthu deunydd cyhoeddusrwydd dwyieithog ar gyfer codi ymwybyddiaeth i'n holl awdurdodau lleol yng Nghymru fel y gallant eu defnyddio ar wefannau a chyfryngau cymdeithasol. Credaf ei bod yn bwysig iawn ein bod ni, fel Llywodraeth, yn parhau i weithio gyda'n rhanddeiliaid allweddol, ac mae hynny'n amlwg yn cynnwys awdurdodau lleol, i sicrhau bod y neges honno'n cael ei chyfleu'n bendant ledled Cymru.